Palacio de Lecumberri

Palacio de Lecumberri er en bygning i Venustiano Carranza nordøst i Mexico by. Den blei påbegynt i 1885 og sto ferdig i 1900. Den blei opprinnelig bygd som fengsel, og hadde denne funksjonen fram til 1976. Siden 1980 har den husa Nasjonalarkivet. I 1913 ble president Francisco I. Madero og visepresident José María Pino Suárez drept mens de var på vei til bygninga. I løpet av fengselets 76-årige historie klarte bare to fanger å rømme derfra: den revolusjonære generalen Pancho Villa og Dwight Worker, en kokainsmugler fra USA.